
Αρ. Φύλλου 704 


10 Ιουνίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση και συμπλήρωση της 1036923/431/ 
Α0006/7.4.99 απόφασης του Υπουργού Οικονομι¬ 
κών (Β' 359), περί σύστασης - συγκρότησης Υπηρε¬ 


σιακών Συμβουλίων του Υπουργείου Οικονομίας 
και Οικονομικών. 1 

Ορισμός μελών της Επιτροπής Αποκατάστασης Διω- 
χθέντων Υπαλλήλων και Στρατιωτικών (Ε.Α.Δ.Σ.).. 2 

Τροποποίηση της κοινής Υπουργικής Απόφασης 
Ε5/1180/98. 3 


Τροποποίηση της ΔΥ1α/22512/97/20.2.1998 (ΦΕΚ 
221/9.3.1998 τ.Β') απόφασης Συγκρότησης Συμ¬ 
βουλίου Κρίσης και Επιλογής Ιατρικού και Οδοντια¬ 
τρικού Προσωπικού Νοσηλευτικών Ιδρυμάτων 


(Σ.Κ.Ε.Ι.Ο.Π.Ν.Ι.) του 4ου Συγκροτήματος Νοσοκο¬ 
μείων της Περιφέρειας Αττικής για τις ειδικότητες 
της Αλλεργιολογίας, Γενικής Ιατρικής Χειρουργι¬ 
κής Παίδων και Οδοντιατρικής. 4 

Συμπληρωματική κήρυξη Ι.Μ. Βαλτάδων Θεσσαλονί¬ 
κης, επαρχ. Θεσσαλονίκης, Ν. Θεσσαλονίκης. 5 


Συμπλήρωση της 19800/1982 (Β' 455) απόφασης του 
Υπουργού Συγκοινωνιών «πινακίδες αριθμού κυ¬ 
κλοφορίας αυτοκινήτων οχημάτων και ρυμουλκου¬ 
μένων». 6 

Ορισμός αρμοδίων Πειθαρχικών Συμβουλίων για την 
εκδίκαση Πειθαρχικών υποθέσεων μελών Φαρμα¬ 
κευτικών Συλλόγων στους οποίους δεν λειτουργεί 
Πειθαρχικό Συμβούλιο». 7 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην ΒΙ 1727/15.4.2002 κοινή 
Υπουργική Απόφαση. 8 


ΑΠΟΦΑΣΕΙ Σ 

Αριθ. 1047067/861Α0006 (1) 

Τροποποίηση και συμπλήρωση της 1036923/431/Α0006/ 
7.4.99 απόφασης του Υπουργού Οικονομικών (Β'359), 
περί σύστασης - συγκρότησης Υπηρεσιακών Συμβου¬ 
λίων του Υπουργείου Οικονομίας και Οικονομικών. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Της παρ. 1 β του άρθρου 158, των παρ.2 και 4 του άρ¬ 
θρου 159, των παρ.2, 4 και 5 του άρθρου 160, της παρ.2 
του άρθρου 161, του άρθρου 162 και των παρ. 2,3 και 5 
του άρθρου 163 του Υ.Κ. και των παρ. 9 και 17 του άρθρου 
δεύτερου του Ν. 2683/1999 (ΦΕΚ19Α'). 

β) Της παρ.3 του άρθρου 4, της παρ.1 περ.α' του άρ¬ 
θρου 6 και τις διατάξεις των παρ. 11 και 17του άρθρου 15 
του Ν. 2839/2000 «Ρυθμίσεις θεμάτων του Υπουργείου 
Εσωτερικών, Δημόσιας Διοίκησης και Αποκέντρωσης και 
άλλες διατάξεις» (Α' 196). 

γ) Του Π.Δ. 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο Οι¬ 
κονομίας και Οικονομικών» (Α' 57). 

δ) Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (Α' 137), όπως προστέθηκε με το 
άρθρο 27του Ν. 2081/1992 «Ρύθμιση του θεσμού των Επι¬ 
μελητηρίων, τροποποίηση των διατάξεων του Ν. 1712/ 
1987 για τον εκσυγχρονισμό των επαγγελματικών οργα¬ 
νώσεων των εμπόρων, βιοτεχνών και λοιπών επαγγελμα- 
τιών και άλλες διατάξεις» (Α' 154) και τροποποιήθηκε με 
το άρθρο 1 παρ. 2α του Ν. 2469/1997 «Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις» (Α' 38). 

2. Την αριθμ. 1036923/431/Α0006/7.4.1999 απόφασή 
μας περί σύστασης συγκρότησης πρωτοβαθμίων Υπηρε¬ 
σιακών Συμβουλίων (Α', Β', Γ', Ε', ΣΤ' και υπαλλήλων του 
κλάδου Οικονομικών Επιθεωρητών) του Υπουργείου Οι¬ 
κονομικών (Β' 359), όπως τροποποιήθηκε με τις αριθμ. 
1044132/537/Α0006/4.5.1999 (Β' 697) και 1095447/1282/ 
Α0006/13.10.1999 (Β' 1925) και 1069072/908/Α0006/ 
16.7.2001 (Β' 963) όμοιες αποφάσεις μας. 

3. Την αριθμ. 1100383/1330/Α0006/31.10.2001 απόφα¬ 
σή μας (Β' 1485), περί ανάθεσης αρμοδιοτήτων Υπουρ¬ 
γού Οικονομικών στους Υφυπουργούς Οικονομικών. 

4. Τις σχετικές υπηρεσιακές ανάγκες, για την ταχύτερη 
διεκπεραίωση των υποθέσεων αρμοδιότητας του Β' Υπη¬ 
ρεσιακού Συμβουλίου. 

5. Το γεγονός ότι, από τις διατάξεις της απόφασης αυ¬ 
τής προκαλείται δαπάνη σε βάρος του κρατικού προϋπο¬ 
λογισμού η οποία ανέρχεται στο ποσόντων 18.000 Ευρώ 
ετησίως, για αμοιβή των μελών των συνιστώμενων με την 
παρούσα απόφαση Υπηρεσιακών Συμβουλίων, που θα 
καλύπτεται από τις πιστώσεις του Προϋπολογισμού του 
Υπουργείου Οικονομικών (Ειδ.Φορ 23110, ΚΑΕ 0515), 
αποφασίζουμε: 

I. Συνιστούμε - συγκροτούμε στο Υπουργείο Οικονομίας 
και Οικονομικών, δύο Υπηρεσιακά Συμβούλια με τίτλο 
«ΣΤ' Υπηρεσιακό Συμβούλιο» και Ζ' Υπηρεσιακό Συμβού¬ 
λιο» και κατανέμουμε σ’ αυτά μέρος των αρμοδιοτήτων 
του ΒΎπηρεσιακού Συμβουλίου, κατά τα οριζόμενα στην 
παράγραφο II της παρούσας απόφασης. 

II. Τροποποιούμε και συμπληρώνουμε την αριθμ. 
1036923/431/Α0006/7.4.99 απόφασή μας, που αφορά τη 
σύσταση - συγκρότηση Υπηρεσιακών Συμβουλίων του 
Υπουργείου Οικονομίας και Οικονομικών (όπως τροπο¬ 
ποιήθηκε και ισχύει), και ειδικότερα: 

1. Οι διατάξεις της παρ. 1 της παραπάνω απόφασής 
μας, που αφορούν τη συγκρότηση και τις αρμοδιότητες 
του Β' Υπηρεσιακού Συμβουλίου, αντικαθίστανται ως 
εξής: 

Β' Υπηρεσιακό Συμβούλιο 

α) Τρεις (3) μονίμους υπαλλήλους, με βαθμό Διευθυντή 
από αυτούς που υπάγονται στην αρμοδιότητα του Συμ¬ 
βουλίου αυτού και οι οποίοι υπηρετούν στην έδρα του. 

β) Δύο (2) αιρετούς εκπροσώπους των υπαλλήλων με 
βαθμό τουλάχιστον Α', με τους αναπληρωτές τους. 

Το Υπηρεσιακό αυτό Συμβούλιο είναι αρμόδιο για τα θέ¬ 
ματα υπηρεσιακής κατάστασης προσωπικού, τα οποία 
ανήκουν στην αρμοδιότητα των Α' και Β' Τμημάτων της 
Δ/νσης Προσωπικού Δ.Ο.Υ, καθώς και για τα πειθαρχικά 
θέματα του προσωπικού του κλάδου ΤΕ Εφοριακών 
(όλων των ειδικοτήτων)». 

2. Συμπληρώνουμε την παράγραφο 1 της παραπάνω 
απόφασής μας, με την προσθήκη, μετά τις διατάξεις αυ¬ 
τής που αφορούν το Ε' Υπηρεσιακό Συμβούλιο, εδαφίων 
περί της συγκρότησης και των αρμοδιοτήτων των συνι- 
στώμενων με την παρούσα απόφαση ΣΤ' και Ζ' Υπηρεσια¬ 
κών Συμβουλίων, που έχουν ως εξής: 

«ΣΤ' Υπηρεσιακό Συμβούλιο 

α) Τρεις (3) μονίμους υπαλλήλους, με βαθμό Διευθυντή 
από αυτούς που υπάγονται στην αρμοδιότητα του Συμ¬ 
βουλίου αυτού και οι οποίοι υπηρετούν στην έδρα του. 

β) Δύο (2) αιρετούς εκπροσώπους των υπαλλήλων με 
βαθμό τουλάχιστον Α', με τους αναπληρωτές τους. 

Το Υπηρεσιακό αυτό Συμβούλιο είναι αρμόδιο για τα θέ¬ 
ματα υπηρεσιακής κατάστασης του προσωπικού, τα 
οποία ανήκουν στην αρμοδιότητα των Δ' και Ε' Τμημάτων 
της Δ/νσης Προσωπικού Δ.Ο.Υ, καθώς και για τα πειθαρ¬ 
χικά θέματα του προσωπικού του κλάδου ΠΕ Εφοριακών 
(όλων των ειδικοτήτων). 

Ζ' Υπηρεσιακό Συμβούλιο 

α) Τρεις (3) μονίμους υπαλλήλους, με βαθμό Διευθυντή 
από αυτούς που υπάγοντια στην αρμοδιότητα του Συμ¬ 
βουλίου αυτού και οι οποίοι υπηρετούν στην έδρα του. 


β) Δύο (2) αιρετούς εκπροσώπους των υπαλλήλων με 
βαθμό τουλάχιστον Α', με τους αναπληρωτές τους. 

Το Υπηρεσιακό αυτό Συμβούλιο είναι αρμόδιο για τα θέ¬ 
ματα υπηρεσιακής κατάστασης προσωπικού τα οποία 
ανήκουν στην αρμοδιότητα των Γ και ΣΤ' Τμημάτων της 
Δ/νσης Προσωπικού Δ.Ο.Υ., καθώς και για τα πειθαρχικά 
θέματα του προσωπικού του κλάδου ΔΕ Εφοριακών 
(όλων των ειδικοτήτων)». 

3. Ως ημερομηνία έναρξης λειτουργίας των ΣΤ' και Ζ' 
Υπηρεσιακών Συμβουλίων, καθώς και του ΒΎπηρεσιακού 
Συμβουλίου με τις οριζόμενες στην παρούσα απόφασή 
μας αρμοδιότητες αυτού, ορίζεται η 1.1.2003. 

III. Κατά τα λοιπά ισχύει η αριθμ. 1036923/431/Α0006/ 
7.4.99 απόφασή μας, όπως τροποποιήθηκε και ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουνίου 2002 

Ο ΥΠΟΥΡΓΟΣ 

ΝIΚΟΣ ΧΡΙΣΤΟΔΟ ΥΛΑΚΗΣ 
-*- 

Αριθ. 2/30345/0004 (2) 

Ορισμός μελών της Επιτροπής Αποκατάστασης Διωχθέ- 
ντων Υπαλλήλων και Στρατιωτικών (Ε.Α.Δ.Υ.Σ.). 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 24 έως 27 του Ν. 1543/1985 «Συνταξιο- 
δότηση των παθόντων αγωνιστών της Εθνικής Αντίστα¬ 
σης, αποκατάσταση των αγωνιστών που διώχθηκανγιατα 
κοινωνικά τους φρονήματα και συνταξιοδότηση των αγω- 
νισθέντων κατά της δικτατορίας» (ΦΕΚ 73/Α785). 

β) Του άρθρου 24 του Ν. 1813/88 «Τροποποίηση και συ¬ 
μπλήρωση της συνταξιοδοτικής νομοθεσίας και άλλες 
διατάξεις» (ΦΕΚ243/Α788). 

γ) Του άρθρου 4 του Ν. 2026/92 «Ρύθμιση θεμάτων ορ¬ 
γάνωσης και προσωπικού της Δημόσιας Διοίκησης και άλ¬ 
λες διατάξεις» (Α' 43). 

δ) Της παρ. 19 του άρθρου 6 του Ν. 2227/94 «Αύξηση 
των συντάξεων του Δημοσίου και άλλες διατάξεις», όπως 
τροποποιήθηκε μετηνπαρ. 2του άρθρου 3του Ν.2320/95 
«Αύξηση συντάξεων του Δημοσίου κατά το έτος 1999, 
ρύθμιση συνταξιοδοτικών και ασφαλιστικών θεμάτων και 
επιχορήγηση των συντάξεων αγωνιστών Εθνικής Αντί¬ 
στασης» (Α 133). 

2. Την απόφασή μας αριθμ. 3925/886/ΜΒ/3-41/15.5.85 
«Τρόπος λειτουργίας της Επιτροπής Αποκατάστασης 
διωχθέντων Υπαλλήλων και Στρατιωτικών (Ε.Α.Δ.Υ.Σ.) 
του άρθρου 24 του Ν. 1543/85» (ΦΕΚ 292/Β785), όπως 
τροποποιήθηκε με την αριθμ. 2068633/6006/0004/ 
22.10.91 όμοιάτης (Β871). 

3. Την αριθμ. 1078204/927/0006Α/92 κοινή υπουργική 
απόφαση «Περιορισμός Συλλογικών Οργάνων του 
Υπουργείου Οικονομικών» (Β 517). 

4. Την αριθμ. 1113926/1557/Α0006/18.12.2001 απόφα¬ 
ση του Υπουργού Οικονομικών περί μεταβίβασης αρμο¬ 
διοτήτων και εξουσίας να υπογράφουν «Με εντολή 
Υπουργού» στο Γενικό Γραμματέα κ.λπ. (ΦΕΚ 1703/ 
18.12.2001). 

5. Το γεγονός ότι από τις διατάξεις της απόφασης αυ- 

τής προκαλείται δαπάνη σε βάρος του Κρατικού Προϋ¬ 
πολογισμού, ειδ. φορέα 23-140 και ΚΑΕ 0515. 

6. Το αριθμ. 24969/28.3.2002 έγγραφο του Νομικού 
Συμβουλίου του Κράτους. 

7. Το αριθμ. 12605/2.4.2002 έγγραφο του Υπουργείου 
Εσωτερικών, Δημόσιας Διοίκησης και Αποκέντρωσης. 

8. Το αριθμ. Φ.400/12/164848/4.4.2002 έγγραφο του 
Γενικού Επιτελείου Εθνικής Άμυνας. 

9. Το αριθμ. 221530/ΜΑΡΤ.2002 έγγραφο του Υ.Ε.Ν./ 
ΔΠΛΣ/Α'. 

10. Το αριθμ. 7016/59/42-α/23.4.2002, έγγραφο του 
Υπουργείου Δημόσιας Τάξης, αποφασίζουμε: 

1. Ορίζουμε ως μέλη της Επιτροπής Αποκατάστασης 
Διωχθέντων Υπαλλήλων και Στρατιωτικών τους εξής: 

α) Παναγιώτη Παππά, Πάρεδρο του Ν.Σ.Κ., ως Πρόε¬ 
δρο, με αναπληρωτή του τον Μιχαήλ Τζουβάρα, επίσης 
Πάρεδρο του Ν.Σ.Κράτους. 

β) Γεώργιο Περδίκη, Προϊστάμενο της Δ45-Ελέγχου και 
Εντολής Πληρωμής Πολιτικών και Προσωπικών Συντάξε¬ 
ων, με αναπληρώτριά του την, Σοφία Εμμανουηλίδου, 
Προϊσταμένητου Γ'Τμήματος της Δ44-Κανονισμού Στρα¬ 
τιωτικών και Πολεμικών Συντάξεων. 

γ) Αλίκη Βουλγαράκη-Παπαδήμου, Προϊσταμένη της 
Δ44-Κανονισμού Στρατιωτικών και Πολεμικών Συντάξε¬ 
ων, με αναπληρώτριά της την Ευδοκία Τσόχα-Κάσση, 
Προϊσταμένη Τμήματος στη Δ43-Κανονισμού Συντάξεων 
Υπαλλήλων Ν.Π.Δ.Δ. και Ειδικών Κατηγοριών. 

δ) Σπυρίδωνα Αρχοντα, υπάλληλο με βαθμό Α'του κλά¬ 
δου ΤΕ-Διοικητικού-Λογιστικού, Προϊστάμενο του Τμήμα¬ 
τος Διαδικασιών Μηχανογραφικού Συστήματος της 
Δ/νσης Προσλήψεων Προσωπικού του ΥΠ.ΕΣ.Δ.Δ. & Α., 
με αναπληρώτριά του την, Ελένη Λεοντή, υπάλληλο του 
ιδίου Υπουργείου με ίδιο βαθμό του κλάδου ΠΕ-Διοικητι- 
κής Οργάνωσης, Προϊσταμένη του Τμήματος Οργάνω¬ 
σης, Απλούστευσης Διαδικασιών και Προγραμματισμού 
της Δ/νσης Διοικητικού. 

ε) Άννα Γερακάκη, Διευθύντρια Διοίκησης του κλάδου 
ΠΕ-Διοικητικού του ΥΠ.ΕΣ.Δ.Δ.Α & Α. με αναπληρωτή της 
τον, Γεώργιο Βαλαδώρο, Προϊστάμενο Τμήματος της 
ίδιας Διεύθυνσης. 

Όταν η Επιτροπή εξετάζει υποθέσεις ανδρών των Ενό¬ 
πλων Δυνάμεων ή των Σωμάτων Ασφαλείας ή του Λιμενι¬ 
κού Σώματος, αντί των παραπάνω αναφερομένων στα 
στοιχεία (δ) και (ε) θα μετέχουν οι εξής: 

α) Απόστολος Μπακαλάκος, Συνταγματάρχης του ΓΕΕ- 
ΘΑ, με αναπληρωτή του τον επίσης Συνταγματάρχη του 
Στρατοδικείου Αθηνών, Χρήστο Αγαλλόπουλο (για υπο¬ 
θέσεις ανδρών των Ενόπλων Δυνάμεων). 

β) Ανάργυρος Γεωργίου, Αξιωματικός της Ελληνικής 
Αστυνομίας, που υπηρετεί στη Διεύθυνση Αστυνομικού 
Προσωπικού/ΑΕΑ, με αναπληρωτή του τον επίσης Αξιω¬ 
ματικό της Ελληνικής Αστυνομίας, Νικόλαο Πολιουδάκη, 
που υπηρετεί στο Ίδρυμα Εξοχές Ελληνικής Αστυνομίας 
(για υποθέσεις ανδρών των Σωμάτων Ασφαλείας). 

γ) Βασίλειος Σουλιμιώτης, Αντιπλοίαρχος Λ.Σ., με ανα¬ 
πληρωτή του τον επίσης αντιπλοίαρχο Λ.Σ., Δημήτριο 
Σκάλκο (για υποθέσεις ανδρών του Λιμενικού Σώματος). 

2. Γραμματέας της Επιτροπής ορίζεται ο Βασίλειος Τσι- 
λίκας, με βαθμό Α'του κλάδου ΤΕΙ-Δημοσιονομικού που 
υπηρετεί στη Δ46-Ελέγχου και Εντολής Πληρωμής Στρα¬ 
τιωτικών και Πολεμικών Συντάξεων, μεαναπληρώτριάτου 
την Σταυρούλα Παναγιωτάκου-Στραβάκου με βαθμό Α' 


του κλάδου ΠΕ-Δημοσιονομικών, που υπηρετεί στην ίδια 
Διεύθυνση. 

3. Χρέη εισηγητών στην Ε.Α.Δ.Υ.Σ. ασκούν υπάλληλοι 
των Υπηρεσιών διοικητικού των αρμοδίων Φορέων. Όταν 
η ανωτέρω επιτροπή κρίνει υποθέσεις των αρ. 22 και 23 
του Ν.1813/88 καιτηςπαρ. 19του άρθρ. 6του Ν. 2227/94 
χρέη Εισηγητών ασκούν ο αναπληρωτής γραμματέας της 
Επιτροπής καθώς και οι υπάλληλοι: 

α) Νικολέτα Μπαγατέλα, με βαθμό Α' του κλάδου ΠΕ- 
Δημοσιονομικών που υπηρετεί στη Δ46-Ελέγχου και 
Εντολής Πληρωμής Στρατιωτικών και Πολεμικών Συντά¬ 
ξεων. 

β) Αλκιβιάδης Μαρές, με βαθμό Β'του κλάδου ΠΕ-Δη- 
μοσιονομικών που υπηρετεί στη Δ46-Ελέγχου και Εντο¬ 
λής Πληρωμής Στρατιωτικών και Πολεμικών Συντάξεων. 

4. Η αποζημίωση του Προέδρου της Επιτροπής, των με¬ 
λών, του Γραμματέα και των Εισηγητών, θα καθοριστεί με 
άλλη απόφαση του Υπουργού Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μάίου 2002 

Με εντολή Υπουργού 

Ο Γενικός Διευθυντής 
ΔΗΜΗΤΡΙΟΣ ΣΚΟΥΦΗΣ 

-♦- 

Αριθ. 55479/Ε5 (3) 

Τροποποίηση της κοινής Υπουργικής Απόφασης 
Ε5/1180/98. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις : 

1. Του Ν.Δ. 581/70, «Περί Διοικήσεως της ΣΕΛΕΤΕ» (Α' 
139). 

2. Του Ν.Δ. 789/70, «Περί Οργανώσεωςτης ΣΕΛΕΤΕ» (Α' 
293). 

3. Του εδαφίου γ' της παραγράφου 3 του άρθρου 50 
«Ειδικός Λογαριασμός του ΥΠΕΠΘ για την αξιοποίηση 
κονδυλίωντου Κ.Π.Σ.»του Ν. 2413/1996 (Α' 124). 

4. Των άρθρων 23 παρ. 1 και 24 παρ. 1 και 2 περίπτωση 
β'του Ν. 1538/85 «Κυβέρνηση και Κυβερνητικά όργανα» 
(Α' 137). 

5. Του άρθρου 29 Ατού Ν. 1558/1985, όπως αυτόπρο- 
σετέθη με το άρθρο 27 του Ν. 2081/92 (Α' 154). 

6. Του εδαφίου α', της παρ.3, του άρθρου 22, του Ν. 
2362/95 (Α'247). 

7. Της απόφασης Β1/819/88 «Σύσταση Ειδικών Λογα¬ 
ριασμών για τη Χρηματοδότηση ερευνητικών έργων και 
σχετικών υπηρεσιών ή δραστηριοτήτων που εκτελούνται 
στα ανώτατα Εκπαιδευτικά Ιδρύματα ή Τεχνολογικά Εκ¬ 
παιδευτικά Ιδρύματα της Χώρας» όπως αυτή τροποποιή¬ 
θηκε με την αριθ. ΚΑ/679/22.8.96 κοινή Υπουργική από¬ 
φαση. 

8. Της Υπουργικής Απόφασης Ε5/1180/98 (Β' 760) «Τρο¬ 
ποποίηση και αντικατάσταση της Κ.Υ.Α. Ε5/2925/94 (Β' 
947)» 

9. Την αριθμ. 1100383/1330/Α0006/31.10.2001 (Β' 1485) 
κοινή απόφαση του Πρωθυπουργού και του Υπουργού 
Οικονομικών «Καθορισμός αρμοδιοτήτων των Υφυπουρ¬ 
γών Οικονομικών». 

10. Την οδηγία 92/50 ΕΟΚ του Συμβουλίου της 18ης 
Ιουνίου 1992 για τον συντονισμό των διαδικασιών σύνα¬ 
ψης δημοσίων συμβάσεων υπηρεσιών (Αριθμός 1209/1/ 
24.7.92 της Επίσημης Εφημερίδας των Ευρωπαϊκών Κοι¬ 
νοτήτων) και την οδηγία 89 665/ΕΟΚ της 21ης Δεκεμβρί¬ 
ου 1998 που αφορά τις νομοθετικές κανονιστικές και διοι¬ 
κητικές διατάξεις περί της εφαρμογής των διαδικασιών 
προσφυγής στον τομέα της σύναψης συμβάσεων κρατι¬ 
κών προμηθειών και δημοσίων έργων (Αριθμός Ε395/33/ 
30.12.89της Επίσημης Εφημερίδαςτων Ευρωπαϊκών Κοι¬ 
νοτήτων). 

11. Το γεγονός ότι από την εφαρμογή της απόφασης 
αυτής δεν προκαλείται επιβάρυνση του κρατικού προϋ¬ 
πολογισμού, αποφασίζουμε: 

Το τελευταίο εδάφιο της παραγράφου 1 του άρθρου 4 
της κοινής Υ.Α. Ε5/1180/98 (ΦΕΚ 760, Β/24.7.98) αντικα¬ 
θίσταται ως εξής: 

«Ο εκπρόσωπος της ΑΣΕΤΕΜ εκλέγεται μαζί με τον ανα¬ 
πληρωτή του από την Γενική Συνέλευση της Σχολής». 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 31 Μαΐου 2002 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΓΕΩΡΓΙΟΣ ΦΛΩΡΙΔΗΣ ΠΕΤΡΟΣ ΕΥΘΥΜΙΟΥ 

-♦- 

Αριθ.ΔΥΙδ/Γ.Π. 49600 (4) 

Τροποποίηση της ΔΥ1α/22512/97/20.2.1998 (ΦΕΚ 221/ 
9.3.1998 τ.Β') απόφασης Συγκρότησης Συμβουλίου 
Κρίσης και Επιλογής Ιατρικού και Οδοντιατρικού Προ¬ 
σωπικού Νοσηλευτικών Ιδρυμάτων (Σ.Κ.Ε.Ι.Ο.Π.Ν.Ι.) 
του 4ου Συγκροτήματος Νοσοκομείωντης Περιφέρει¬ 
ας Αττικής για τις ειδικότητες της Αλλεργιολογίας, Γε¬ 
νικής Ιατρικής Χειρουργικής Παίδων και Οδοντιατρι¬ 
κής. 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (Φ.Ε.Κ. 254/53 τ.Α). 

2. Τις διατάξεις του άρθρου 6 τιαρ. 1 του Ν. 1278/82 
(Φ.Ε.Κ. 105 τ.Α'), όπως αντικαταστάθηκε από την παρ. 1 
του άρθρου 44του Ν. 1759/88 (Φ.Ε.Κ. 50 τ.Α'). 

3. Τις διατάξεις του άρθρου 37 παρ. 1-5 του Ν. 2519/ 
1997 (Φ.Ε.Κ. 165/21.8.1997 τ.Α') «Ανάπτυξη και Εκσυγ¬ 
χρονισμός του Εθνικού Συστήματος Υγείας, οργάνωση 
των υγειονομικών υπηρεσιών, ρυθμίσεις για το φάρμακο 
και άλλες διατάξεις». 

4. Τις διατάξεις του άρθρου 15 του Ν. 2889/2001 (Φ.Ε.Κ. 
37/2.3.2001 τ.Α') «Βελτίωση και εκσυγχρονισμός του 
Εθνικού Συστήματος Υγείας και άλλες διατάξεις». 

5. Την ΔΥ1α/22512/97/20.2.1998 (ΦΕΚ 221/9.3.1998 
τ.Β') απόφασή μας, όπως τροποποιήθηκε μεταγενέστε¬ 
ρα. 

6. Το γεγονός ότι ο Μαρκόπουλος Αθανάσιος συνταξιο- 
δοτήθηκε. 

7. Το 231/17.4.2002 έγγραφο της Ελληνικής Οδοντια¬ 
τρικής Ομοσπονδίας, αποφασίζουμε: 

1. Τροποποιούμε την ανωτέρω (5) σχετική απόφαση και 
διορίζουμε στο Συμβούλιο Κρίσης και Επιλογής Ιατρικού 


και Οδοντιατρικού Προσωπικού Νοσηλευτικών Ιδρυμά¬ 
των (Σ.Κ.Ε.Ι.Ο.Π.Ν.Ι.) του 4ου Συγκροτήματος Νοσοκο¬ 
μείων της Περιφέρειας Αττικής στην ειδικότητα της Οδο¬ 
ντιατρικής τακτικό μέλος, ως κριτή-εισηγητή για την κρί¬ 
ση Επιμελητών την Ζερβού Φλώρα, Επιμ. Α' στο Γενικό 
Νοσοκομείο Νίκαιας «Ο ΑΓΙΟΣ ΠΑΝΤΕΛΕΗΜΩΝ», σε αντι¬ 
κατάσταση του Μαρκόπουλου Αθανάσιου, που συνταξιο- 
δοτήθηκε. 

2. Η θητεία της ανωτέρω διοριζόμενης λήγει μαζί με το 
υπόλοιπο της θητείας των άλλων μελών του Συμβουλίου. 

3. Κατά τα λοιπά ισχύει η ανωτέρω τροποποιούμενη 
απόφαση, όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαΐου 2002 

Ο ΥΠΟΥΡΓΟΣ 

ΑΛΕΞ. ΠΑΠΑΔΟΠΟΥΛΟΣ 
-♦- 

Αριθ. ΥΠΠΟ/ΓΔΑ/ΑΡΧ/Β1/Φ34/ΚΗΡ/23935/872 (5) 

Συμπληρωματική κήρυξη Ι.Μ. Βαλτάδων Θεσσαλονίκης, 
επαρχ. Θεσσαλονίκης, Ν. Θεσσαλονίκης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΘΣ/49095/30.10.1991 (ΦΕΚ 987/Β/ 
28.11.91 και ΦΕΚ 17/Β/16.1.92) για Μεταβίβαση αρμοδιο¬ 
τήτων Υπουργού και δικαιώματος υπογραφής «Με Εντο¬ 
λή Υπουργού» στους Γ. Γραμματέα, Ειδ. Γραμματέα, 
Προϊστάμενους Δ/νσεων, Τμημάτων και Γραφείων του 
ΥΠΠΟ. 

2. Τις διατάξεις των άρθρων 1,2,3,5 του Ν. 1469/50 «Πε¬ 
ρί προστασίας ειδικής κατηγορίας οικοδομημάτων και 
έργων τέχνης μεταγενεστέρων του 1830». 

3. Το Π .Δ. 25.5.1926, ΦΕΚ 191/α/11.6.1926 και Υ.Α./Β1/ 
1034/7/9.1.1986, ΦΕΚ 66/β/21.2.1986. 

4. Την ομόφωνη γνωμοδότηση του Τοπικού Συμβουλίου 
Μνημείων Κεντρικής και Δυτικής Μακεδονίας όπως αυτή 
διατυπώθηκε στην αριθμ. 301/8.4.2002 Συνεδρία του, 
ανακοινώνουμε: 

Ότι η κινστέρνα Β.Α. του καθολικού και η κινστέρνα δυ¬ 
τικά της Μονής Βαλτάδων, Δήμου Θεσσαλονίκης, επαρ¬ 
χίας Θεσσαλονίκης, Ν. Θεσσαλονίκης είναι αρχαία μνη¬ 
μεία και αποτελούν μαζί με το καθολικό σημαντικά κτί- 
σματατης βυζαντινής περιόδου. 

Η πρώτη, βορειοανατολικά του καθολικού, είναι ορθο¬ 
γώνια σε κάτοψη και στεγάζεται με χαμηλό θόλο που στη¬ 
ρίζεται σε τέσσερα τόξα. 

Η δεύτερη, δυτικά του καθολικού και σε ελάχιστη από¬ 
σταση από αυτό, είναι ορθογώνια στεγάζεται με χαμηλό 
θόλο και στηρίζεται σε τέσσερα τόξα. 

Από τις διατάξεις αυτήςτης απόφασης δενπροκύπτουν 
δαπάνες σε βάρος του κρατικού προϋπολογισμού. 

Η παρούσα απόφαση θα δημοσιευθεί στην Εφημερίδα 
της Κυβερνήσεως. 

Αθήνα, 27 Μαΐου 2002 

Με εντολή Υπουργού 
Ο Διευθυντής 

ΙΣΙΔΩΡΟΣ «ΑΚΟΥΡΗΣ 

Αριθ.Α-18832/1507 (6) 

Συμπλήρωση της 19800/1982 (Β' 455) απόφασης του 

Υπουργού Συγκοινωνιών «πινακίδες αριθμού κυκλο¬ 
φορίας αυτοκινήτων οχημάτων και ρυμουλκουμένων». 

ΟΙ ΥΠΟΥΡΓΟΙ 

ΠΟΛΙΤΙΣΜΟΥ - ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη τις διατάξεις: 

1. Της παραγράφου 2 του άρθρου 90 του Κώδικα Οδι¬ 
κής Κυκλοφορίας που κυρώθηκε με το Ν. 2696/1999 (Α' 
57). 

2. Του π.δ. 1380/1981 (Α'343) "Συμμόρφωση της Ελλη¬ 
νικής Νομοθεσίας με τις διατάξεις της 70/722/ΕΟΚ οδη¬ 
γίας του Συμβουλίου των Ευρωπαϊκών Κοινοτήτων της 
20ης Μαρτίου 1980, για τη προσέγγιση των νομοθεσιών 
των Κρατών Μελών, που αφορούν στη θέση και στην το¬ 
ποθέτηση της πίσω πινακίδας κυκλοφορίας των οχημά¬ 
των με κινητήρα και των ρυμουλκουμένων τους". 

3. Του π.δ. 351/1990 (Α'90) "Προσδιορισμός των διαφό¬ 
ρων κατηγοριών αυτοκινήτων οχημάτων, των υπ’ αυτών 
ρυμουλκουμένων και των μοτοσικλετών, με βάση τον 
αριθμό κυκλοφορίας τους". 

4. Τηςπαραγράφου ΙΒτου άρθρου ι6του Ν. 2947/2001 
(Α' 228) "Θέματα Ολυμπιακής Φιλοξενίας, Έργων Ολυ¬ 
μπιακής Υποδομής και άλλες διατάξεις". 

5. Της υπ’ αριθμ. 19800/1982 (Β' 455) απόφασης του 
Υπουργού Συγκοινωνιών "Πινακίδες αριθμού κυκλοφο¬ 
ρίας αυτοκινήτων οχημάτων και ρυμουλκουμένων", όπως 
έχει τροποποιηθεί, συμπληρωθεί και ισχύει. 

6. Του άρθρου 29Ατου Ν. 1558/1985 (Α' 137), όπως αυ¬ 
τό προστέθηκε με το άρθρο 27 του Ν. 2080/1992 (Α' 154) 
και τη παράγραφο 2α του άρθρου 1 του Ν. 2469/1997 (Α' 
38). 

7. Το γεγονός, ότι, από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού. 

8. Την ανάγκη χορήγησης ειδικού συνδυασμού γραμ¬ 
μάτων κρατικών πινακίδων, για τα αυτοκίνητα οχήματα 
που πρόκειται να τεθούν σε κυκλοφορία από την Οργα¬ 
νωτική Επιτροπή Ολυμπιακή Αγώνων - Αθήνα 2004 Α.Ε., 

αποφασίζουμε: 

Μετά τη παράγραφο ΙΣΤ'του Κεφαλαίου I της υπ’ αριθμ. 
19800/1982 (Β'455) απόφασης του Υπουργού Συγκοινω¬ 
νιών, προστίθεται νέα παράγραφος ΙΖ', όπως παρακάτω: 

ΙΖ'. Τεχνικές προδιαγραφές κατασκευής κρατικών πινα¬ 
κίδων αυτοκινήτων Οργανωτικής Επιτροπής Ολυμπιακών 
Αγώνων - Αθήνα 2004 ΑΈ. 

1. Γενική Περιγραφή. 

Για κάθε αυτοκίνητο προβλέπονται δύο πινακίδες 
(εμπρόσθια - οπίσθια). 

Η αρίθμηση των πινακίδων γίνεται με συνδυασμό τριών 
(3) γραμμάτων ΑΤ (Η) και ενός τετραψήφιου αριθμού 
(1000-9999), από τους συνδυασμούς των κοινών πινακί¬ 
δων της Διεύθυνσης Μεταφορών και Επικοινωνιών της 
νομαρχιακής αυτοδιοίκησης Άρτας. 

Μεταξύ των γραμμάτων και του αριθμού παρεμβάλλε¬ 
ται το έμβλημα ΑΘΗΝΑ 2004, δηλαδή ο κότινος. 

Το φόντο του κότινου είναι σε χρώμα Ραηίοηθ 3005. 

2. Εξωτερικές διαστάσεις, διαστάσεις γραμμάτων, 
αριθμών κ.λ.π. 

α. Παραλληλόγραμμος οπίσθια πινακίδων αυτοκινήτου: 

α.α. Εξωτερικές διαστάσεις: μήκος 425 χιλιοστά του μέ¬ 
τρου, πλάτος 120 χιλιοστά του μέτρου, περίπου. 


β.β. Διαστάσεις γραμμάτων και αριθμών: ύψος 77 χιλιο¬ 
στά, πλάτος 47 χιλιοστά, περίπου. 

γ.γ. Απόσταση μεταξύ δύο διαδοχικών γραμμάτων ή 
αριθμών: 8 έως 10 χιλιοστά. 

δ.δ. Μήκος διαστήματος μεταξύ του τρίτου γράμματος 
και του πρώτου αριθμού: 70 χιλιοστά. 

ε.ε. Διαστάσεις Εμβλήματος ΑΘΗΝΑ 2004: 47 χιλιοστά 
πλάτος, 77 χιλιοστά ύψος. 

στ.στ. Η πινακίδα φέρει περιμετρική νεύρωση πάχους 5 
χιλιοστών με εξωτερικό χείλος στην περίμετρο της πινα¬ 
κίδας 2 έως 4 χιλιοστών, 
β. Μπροστινή πινακίδα αυτοκινήτου: 
α.α. Εξωτερικές διαστάσεις: μήκος 330 χιλιοστά, πλά¬ 
τος 100 χιλιοστά. 

β.β. Διαστάσεις γραμμάτων και αριθμών: ύψος 57 χιλιο¬ 
στά, πλάτος 37 χιλιοστά. 

γ.γ. Απόσταση μεταξύ δύο διαδοχικών γραμμάτων ή 
αριθμών: 5,5 έως 7 χιλιοστά. 

δ.δ. Μήκος διαστήματος μεταξύ του τρίτου γράμματος 
και του πρώτου αριθμού: 51 χιλιοστά. 

ε.ε. Διαστάσεις Εμβλήματος ΑΘΗΝΑ 2004: 37 χιλιοστά 
πλάτος, 57 χιλιοστά ύψος. 

στ.στ. Η πινακίδα φέρει περιμετρική νεύρωση πάχους 5 
χιλιοστών με εξωτερικό χείλος στην περίμετρο της πινα¬ 
κίδας 2 έως 4 χιλιοστών. 

3. Χρωματισμός. 

Το χρώμα της αντανακλαστικής επίπεδης επιφάνειας 
των πινακίδων θα είναι μπλέ ΡαηΙοηθ 280 Ο. Στην επάνω 
αριστερή γωνία της πινακίδας υπάρχουν περιοχές χρω¬ 
ματισμένες με ΡηπΙοπθ 3005 Ο καθώς και με αποχρώσεις 
(ΙίηΙε) του χρώματος αυτού και του ΡαπΙοπο 280 Ο. 

Τα γράμματα και οι αριθμοί των πινακίδων είναι λευκά. 
Τα γράμματα και το περιθώριο θα είναι ανάγλυφα. 

Τα γράμματα θα είναι χρώματος λευκού και η επιφά¬ 
νεια, των πινακίδων, ως έχει (ανάγλυφη και άβαφη) 

Οι πινακίδες θα είναι από αντανακλαστική μεμβράνη τύ¬ 
που I της πιστοποιημένης με 130 9001 3Μ αντανακλαστι¬ 
κή, όπως και για τις κοινές πινακίδες, και θα πρέπει να εί¬ 
ναι αντοχής εφτά (7) και πλέον ετών. 

Η ισχύς της απόφασης αυτής, αρχίζει απάτη δημοσίευ¬ 
σή της, στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μάίου 2002 

οι ΥΠΟΥΡΓΟΙ 

ΠΟΛΙΤΙΣΜΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΕΥΑΓΓΕΛΟΣ ΒΕΝΙΖΕΛΟΣ ΧΡΙΣΤΟΣ ΒΕΡΕΛΗΣ 
-♦- 

Αριθ. 1111 (7) 

Ορισμός αρμοδίων Πειθαρχικών Συμβουλίων για την εκ¬ 
δίκαση Πειθαρχικών υποθέσεων μελών Φαρμακευτι¬ 
κών Συλλόγων στους οποίους δεν λειτουργεί Πειθαρ¬ 
χικό Συμβούλιο. 

Ο ΠΡΟΕΔΡΟΣ 

ΤΟΥ ΠΑΝΕΛΛΗΝΙΟΥ ΦΑΡΜΑΚΕΥΤΙΚΟΥ ΣΥΛΛΟΓΟΥ 
Αφού έλαβε υπόψη: 

1. Τις διατάξεις του άρθρου 11 παρ.1 του Ν. 1963/91 
(Φ.Ε.Κ. Α. 138/91). 

2. Την από 3-4-2002 απόφαση του Διοικητικού Συμβου¬ 
λίου του Πανελληνίου Φαρμακευτικού Συλλόγου.- 

3. Το γεγονός ότι οι Φαρμακευτικοί Σύλλογοι: α) Αιγια- 
λείας, β) Αιτωλοακαρνανίας, γ) Αργολίδας δ) Αρκαδίας ε) 
Αρτας στ) Γρεβενών ζ) Δράμας η) Εβρου, θ) Ζακύνθου , ι) 
Ηλείας , ια) Θεσπρωτίας , ιβ) Θηβών, ιγ) Καλύμνου, ιδ) 
Καρδίτσας , ιε) Καστοριάς , ιστ) Κερκύρας , ιζ) Κεφαλλη¬ 
νίας, ιη) Κιλκίς, ιθ) Κορινθίας, κ) Κυκλάδων, κα) Λακωνίας, 
κβ) Λασιθίου κγ) Λεβαδείας κδ) Λέσβου κε) Ξάνθης, κστ) 
Πρεβέζης, κζ) Ρεθύμνου, κη) Ροδόπης, κθ) Σάμου, λ) Τρι- 
χωνίδος, λα) Φλώρινας, λβ) Φωκίδας, λγ) Χαλκιδικής λδ) 
Χίου, ως προκύπτει από τα αποτελέσματα τωντελευταίως 
διεξαχθεισών αρχαιρεσιών δεν έχουν Πειθαρχικά Συμ¬ 
βούλια. 

4. Το γεγονός, ότι με την απόφαση αυτή δεν προκαλεί- 
ται δαπάνη σε βάροςτου προϋπολογισμού του Δημοσίου, 
του Πανελληνίου Φαρμακευτικού Συλλόγου και των Τοπι¬ 
κών Φαρμακευτικών Συλλόγων, αποφασίζει: 

Ορίζει ως αρμόδια Πειθαρχικά Συμβούλια, για την εκδί¬ 
καση των Πειθαρχικών αδικημάτων των μελών τα εξής : 

1. Το Πειθαρχικό Συμβούλιο του Φαρμακευτικού Συλ¬ 
λόγου Αττικής για τους Φαρμακευτικούς Συλλόγους: 

• Θηβών 

• Κορινθίας 

• Λεβαδείας 

• Φωκίδας 

2. Το Πειθαρχικό Συμβούλιο του Φαρμακευτικού Συλ¬ 
λόγου Αχαίας για τους Φαρμακευτικούς Συλλόγους : 

• Αιγιαλείας 

• Αιτωλοακαρνανίας 

• Ζακύνθου 

• Κεφαλληνίας 

• Τριχωνίδος 

3. Το Πειθαρχικό Συμβούλιο του Φαρμακευτικού Συλ¬ 
λόγου Δωδεκαννήσου για τον Φαρμακευτικό Σύλλογο 

• Καλύμνου 

4. Το Πειθαρχικό Συμβούλιο του Φαρμακευτικού Συλ¬ 
λόγου Ηρακλείου για τους Φαρμακευτικούς Συλλόγους: 

• Λασιθίου 

5. Το Πειθαρχικό Συμβούλιο του Φαρμακευτικού Συλ¬ 
λόγου Θεσσαλονίκης για τους Φαρμακευτικούς Συλλό¬ 
γους : 

• Κιλκίς 

• Χαλκιδικής 

6. Το Πειθαρχικό Συμβούλιο του Φαρμακευτικού Συλ¬ 
λόγου Ιωαννίνων για τους Φαρμακευτικούς Συλλόγους: 

• Αρτας 

• Θεσπρωτίας 

• Κερκύρας 

• Πρέβεζας 

7. Το Πειθαρχικό Συμβούλιο του Φαρμακευτικού Συλ¬ 
λόγου Καβάλας , για τον Φαρμακευτικό Σύλλογο: 

• Ξάνθης 

8. Το Πειθαρχικό Συμβούλιο του Φαρμακευτικού Συλ¬ 
λόγου Κοζάνης, για τους Φαρμακευτικούς Συλλόγους: 

• Γ ρεβενών 

• Καστοριάς 

• Φλώρινας 


9. Το Πειθαρχικό Συμβούλιο του Φαρμακευτικού Συλ¬ 
λόγου Λάρισας, για το Φαρμακευτικό Σύλλογο: 

• Καρδίτσας 

10. Το Πειθαρχικό Συμβούλιο του Φαρμακευτικού Συλ¬ 
λόγου Μεσσηνίας για τους Φαρμακευτικούς Συλλόγους: 

• Αργολίδας 

• Αρκαδίας 

• Ηλείας 

• Λακωνίας 

11. Το Πειθαρχικό Συμβούλιο του Φαρμακευτικού Συλ¬ 
λόγου Πειραιώς, για τους Φαρμακευτικούς Συλλόγους : 

• Κυκλάδων 

• Λέσβου 

• Σάμου 

• Χίου 

12. Το Πειθαρχικό Συμβούλιο του Φαρμακευτικού Συλ¬ 
λόγου Σερρών, για τους Φαρμακευτικούς Συλλόγους : 

• Δράμας 

• Εβρου 

• Ροδόπης 

13. Το Πειθαρχικό Συμβούλιο του Φαρμακευτικού Συλ¬ 
λόγου Χανίων, για τον Φαρμακευτικό Σύλλογο: 

• Ρεθύμνης 

Τα Πειθαρχικά Συμβούλια των Φαρμακευτικών Συλλό¬ 
γων, Εύβοιας, Ημαθίας, Μαγνησίας, Πέλλας, Πιερίας, 
Τρικάλων και Φθιώτιδας , θα εκδικάζουν μόνον τις Πει¬ 
θαρχικές υποθέσεις των μελών τους. 

14. Η από 21-4-1999 απόφαση του Διοικητικού Συμβου¬ 
λίου του Πανελληνίου Φαρμακευτικού Συλλόγου " Ορι¬ 
σμός αρμοδίου Πειθαρχικού Συμβουλίου για την εκδίκα¬ 
ση υποθέσεων στον Πανελλήνιο Φαρμακευτικό Σύλλογο 
"( Φ.Ε.Κ. Β. 885/1999" , από της δημοσιεύσεως της πα- 
ρούσης αποφάσεως στην Εφημερίδα της Κυβερνήσεως 
καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μάίου 2002 

Ο Πρόεδρος 
ΔΗΜ.ΒΑΓΙΩΝΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ (8) 

Στη με αριθ. ΒΙ 1727/15-4-2002 κοινή Υπουργική Από¬ 
φαση που δημοσιεύθηκε στο ΦΕΚαριθ. 515/Β/26-4-2002 
στο Α. Υπηρεσιακά Στελέχη, διορθώνεται το λανθασμένο: 

2. Κωτσέλης Ιωάννης με Α’βαθμό του κλάδου ΠΕ/ Διοι¬ 
κητικών - Εμπορικών, Προϊστάμενος Τμήματος, ως ανα¬ 
πληρωτής συντονιστής, στο σωστό: 

2. Κωτσέλης Ιωάννης με Α’βαθμό του κλάδου ΠΕ/ Διοι¬ 
κητικών - Εμπορικών, Προϊστάμενος Τμήματος ως μέλος 
και αναπληρωτής συντονιστής. 

(Από το Υπουργείο Ανάπτυξης) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΒ * ΡΑΧ 010 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΐΙρ: νννννν.θ 1.0Γ 
Θ-ΓΠ3Μ: \Λ/θ0ΐΤΙ35ΐθΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310) 423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ -Διοικητήριο Τ.Κ. 411 10 

ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410) 597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυιΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυιΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευκο 



Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3 μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γογπ για δημοσιεύματα μετά το 1994 καθορίζεται σε 30 θυπο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυιΌ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙβΓΠβΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεωνΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε.Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 ΘυιΌ ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘΓΠΘί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































